किए मैथिलीक आङ्गन उदास लगैए ?
 (गीत)
खन आबि केओ कान मे ई बात पुछैए ।
 किए मैथिलीक आङ्गन उदास लगैए ?
 किए बैसल छथि मैथिल आराम सँ ?
 किए उठइछ ने धधरा हरेक गाम सँ ?
 किए दिनहु मे गुजगुज अन्हार लगैए ?
 किए मैथिलीक आङ्गन उदास लगैए ?
 कतए गेलाह शिवसिंह, विद्यापति, जनक ?
 किए पड़ल अछि मन्द आइ माथक तिलक ?
 किए मिथिला मे उनटा बसात बहैए ?
 किए मैथिलीक आङ्गन उदास लगैए ?
 कहू ! कनइछ के बैसल एहि कोन मे ?
 की ने बाँचल अछि सिंह एकहु बोन मे ?
 किए पीयर सनि खेतक जजाति लगैए ?
 किए मैथिलीक आङ्गन उदास लगैए ?
 "विदेह" पाक्षिक मैथिली इ - पत्रिका, वर्ष -५, मास -५२ , अंक -१०४ , १५ अप्रिल २०१२ मे "स्तम्भ ३॰७" मे प्रकाशित । 